CELEX: 62011CN0114
Language: sl
Date: 2011-03-07 00:00:00
Title: Zadeva C-114/11: Predlog za sprejetje predhodne odločbe, ki ga je vložilo Hoge Raad der Nederlanden 7. marca 2011 – Staatssecretaris van Financiën proti U. Notermans-Boddenberg

21.5.2011   
            
            
               SL
            
            
               Uradni list Evropske unije
            
            
               C 152/13
            
         Predlog za sprejetje predhodne odločbe, ki ga je vložilo Hoge Raad der Nederlanden 7. marca 2011 – Staatssecretaris van Financiën proti U. Notermans-Boddenberg
   (Zadeva C-114/11)
   2011/C 152/22
   Jezik postopka: nizozemščina
   
      Predložitveno sodišče
   
   Hoge Raad der Nederlanden
   
      Stranki v postopku v glavni stvari
   
   
      Tožeča stranka: Staatssecretaris van Financiën
   
      Tožena stranka: U. Notermans-Boddenberg
   
      Vprašanje za predhodno odločanje
   
   Ali gre ob upoštevanju člena 39 ES (postal člen 45 PDEU) ali člena 18 ES (postal člen 21 PDEU) za položaj, pri katerem je treba uporabiti pravo Skupnosti, če država članica svojemu prebivalcu zaradi uporabe njegovega motornega vozila v cestnem omrežju na njenem ozemlju odmeri davek, če
   
               —
            
            
               je to vozilo registrirano v drugi državi članici,
            
         
               —
            
            
               je to vozilo v okviru selitve del osebne lastnine prebivalca, ki se je preselil iz druge države članice in pri tem obdržal svoje državljanstvo, in
            
         
               —
            
            
               to vozilo ta prebivalec po selitvi uporablja enako kot prej, to pomeni za zasebne namene in tudi za prevoz na delovno mesto v državo članico, v kateri je prej prebival?